**Samoviy ishq** (Koreyschada:*Cheonguk-ui Gyedan*) — 2003-yilgi Janubiy Koreya teleseriali. Filmda Choy Ji-vu, Kvon Sang-vu, Kim Tae-xi va Shin Hon-jun ishtirok etgan. SBS telekanalida 2003-yil 3-dekabrdan 2004-yil 5-fevralgacha chorshanba va payshanba kunlari soat 21:55 da 20 qism efirga uzatilgan. Shou sarlavhasi pastki lavhalarda tez-tez ishlatiladigan Led Zeppelin qoʻshigʻidan olingan.

Samoviy ishq dramasi rejissyor Li Jang Suning „*Osmon trilogiyasi*"ning ikkinchi asari boʻlib, unga 2001-yilda *"Goʻzal kunlar*" va 2006-yilda *"Osmon daraxti" filmlari kiradi*. Drama mashhur boʻldi va oʻrtacha tomoshabinlar reytingida 38,8 % va final uchun 45,3 % natijani oldi.

Tahlil
------

**Han Jung-suh** (Choi Ji-vu) va **Cha Song-ju** (Kvon Sang-vu) bolalikdagi doʻstlar va sevgiga aylanadigan oʻziga xos rishtalarga ega juftlik. Ularning ikkalasi ham yaqinlaridan ayrilish dardini birga baham koʻrishadi: Song-juning otasi yoʻl-transport hodisasida, Jung-suhning onasi esa koʻz saratonidan vafot etadi. Jung-suhning otasi (Ha Jae-young) Tae Mi-ra (Li Hui-hyan) ismli aktrisaga uylanadi. U oʻzining haqiqiy qizi Han Yu-ri (Kim Tae-hi) va oʻgʻli Han Tae- hva (Li Van)ni uyiga olib keladi. Yu-ri Jung-suhni qizgʻanadi va onasini ham unga qarshi qilib qoʻyadi. Jung-suhning otasi ishga ketganda, oʻgay onasi unga qoʻl koʻtaradi. Yashirincha uni azoblashadi. Oʻgay onasi Jung-suhning Song-Ju bilan chet elda oʻqishga urinishlarini toʻxtatadi, keyin u yolgʻiz Amerikaga joʻnab ketadi. Mi-ra, Yu-ri uchun oilaviy boyligining vorisi boʻlgan Song-juning mehrini qozonish rejalarini tuzadi. Bu vaqt ichida Jung-suh Tae-hvani yolgʻiz ekanligiga achinadi va unga yaxshi munosabatda boʻlishga harakat qiladi, lekin u uning doʻstligini boshqacha tushinib, uni sevib qoladi. Ammo qiz hech qachon oʻgay akasining sevgisini qabul qilmaydi.

Oradan uch yil oʻtgach, Song-ju (Kvon Sang-vu) Amerikadan qaytib keladi va Jung-suh (Choi Ji-vu) uni kutib olishga shoshiladi. Hasadgoʻy oʻgay singlisi Yoo-ri (Kim Tae-xi) ularning uchrashishiga xalaqit berishga harakat qiladi. Ular aeroportga shoshib ketayotganida, Yu-ri ataylab Jung-suhni mashinasi bilan urib yuboradi. Jung-suh kasalxonaga olib ketiladi, u yerda bir guruh odamlar yongʻinda vafot etgan boʻladi. Yu-ri Jung-suhning guvohnomasini odamlardan biri bilan almashtirib, uning oʻlimini soxtalashtiradi. U haqiqiy Jung-suhni kambagʻallikda hayot kechirayotgan haqiqiy otasining uyiga olib boradi. Tae-hva singlisi Yu-ridan Jung-suhni nima qilganligini soʻraydi. Yu-ri hammasini aytib beradi va Tae-hva qizni olib bu yerlardan uzoqroqqa ketadi, uning ismini ham oʻzgartiradi. Jung-suh avtohalokat sabab xotirasini yoʻqotadi.

Besh yil oʻtgach, Yu-ri tez orada Song-ju bilan unashtiriladi. Song-ju Jung-suhni unutishim kerak deb qaror qiladi va ular bolaligida minib oʻynagan karusel yoniga boradi. U Jung-suhni yana bir bor koʻrishni xohlaydi, boshini koʻtaradi va uni karuselda koʻradi. Hozirda Kim Ji-Su ismli Jung-suh Tae-hva (hozirgi Chul-su) bilan yashab, kichik kiyim doʻkonida ishlaydi. Song-ju Ji-suning oldiga yuguradi va uning Jung-suh ekanligini aytadi, lekin u xotirasi yoqolgani sabab eslay olmaydi va unga ishonmaydi. Song-ju uning oʻtmishini eslatishga qaror qiladi va bir qator voqealar orqali u va Jung-suh yaqin boʻlib qolishadi.

Yuri uni mashinasi bilan yana urib yuborgach, Jung-suh xotirasini tiklaydi va buni Song-juga aytishga shoshiladi. U Tae-hvani kechiradi, chunki u buni ilojsizlikdan qilganini tushinadi. Jung-suh va Song-ju koʻz saratoni borligini aniqlamaguncha birga baxtli hayot kechirib boshlashadi. Kasallik aniqlangach, u Tae-hvadan uni Song-juning yonidan olib ketishni soʻraydi, chunki uning azoblanishini sevgan kishisi koʻrishini hohlamaydi. Asta-sekin Jung-suhning koʻrish qobiliyati yomonlashib, koʻzlari koʻrmay qoladi. Tae-hva Song-ju va uning oilasiga baxtsiz hodisadan boshlab barcha haqiqatni aytadi. Yu-ri hibsga olinadi. Onasi esa aqldan ozadi va ruhiy kasalliklar shifoxonasiga yotqiziladi.

Song-ju onasi va otasining roziligi bilan hozir koʻr boʻlgan Jung-suh bilan oila qurmoqchi boʻladi. Jung-suh Tae-hvaga uning yagona istagi Song-Juning yuzini oxirgi marta koʻrish ekanligini aytadi. Song-ju ham, Tae-hva ham shifokordan Jung- suhga oʻzlarining shox pardasini oʻtkazishni talab qilishadi. Lekin shifokor ularga jonli donorlardan shox pardani ololmasligini tushintiradi. Tae-hva har qanday holatda ham uning xohishini amalga oshirishni xohlaydi va shox pardasini unga berish uchun uyushtirilgan avtohalokat tufayli oʻz joniga qasd qiladi. Tae-hvaning oʻlimidan keyin Jung-suh operatsiya qilinadi va yana koʻra oladi. Biroq, Song-ju Tae-hvaning oʻlimidan xabar topadi va keyinroq Jung-suhga aytadi. U yana kasal boʻla boshlaydi va shifokor oʻsimta uning miyasiga tarqalib ketganini va operatsiya qilish mumkin emasligini aytadi. Bu onasini oʻldirgan oʻsha tuzalmas kasallik boʻlib chiqadi. Jung-suh vafoti yaqin ekanligini tushunib, Tae Mi-ra va Yu-rini Tae-hva uchun kechirib yuboradi. Ular ham Jung-suhga nisbatan qilgan adolatsizliklari uchun pushaymon boʻlib, undan kechirim soʻrashadi. Bir necha kundan keyin Jung-suh oʻzining dengiz boʻyidagi bolalik uyi yaqinida, Song-juning yonida vafot etadi. Yakuniy sahna oxirida okean boʻyi tasvirlanadi, plyaj uyida Song-ju pianino chalayotgan boshlangʻich sahnaga qaytadi. U shunday deydi: „Ehtimol, u kishi (Tae-hva) oʻsha qizni (Jung-suh) mendan koʻra koʻproq sevgandir. Lekin men buni aytsam ham, bu men uni kamroq sevganimni anglatmaydi".

Rollarda
--------

### Asosiy

* Kvon Sang-vu — Cha Song-ju rolida
	+ Baek Sung-hyun — yosh Song-ju rolida
* Choy Ji Vu— Han Jung Suh / Kim Ji-su rolida
	+ Park Shin-he — yosh Jung-suhning yoshligi rolida
* Shin Hyon-Jun— Han Tae-hva / Xan Chul-su rolida
	+ Li Van— yosh Tae-hvaning yoshligi sifatida
* Kim Tae Xi— Han Yu-ri rolida
	+ Park Ji-mi— yosh Yu-rining yoshligi sifatida

### Qoʻshimcha rollarda

* Ha Jae-young — Han Su-ha rolida (Jung-suhning otasi)
* Li Hvi-hyan — Tae Mi-ra rolida (Tae-hva va Yu-rining onasi)
* Jung Han-yong — Han Pil-su rolida (Tae-hva va Yu-rining otasi)
* Li Charm (Bernhard Quandt)— direktor Jang rolida
* Kim Ji-suk — Min Seo-hyun rolida (Song Juning onasi)
* Park Young-ji
* Jung Ha-na
* Li Tae-sung

Ishlab chiqarish
----------------

Seuldagi „Lotte World" dam olish majmuasi yaʼni karusel, muz maydonchasi va suratga olish joyi Cha Song-juning oilaviy biznesining markazi sifatida ishlatilgan.

Moslashuvlar
------------

| Yil | Mamlakat | String | Ism |
| --- | --- | --- | --- |
| 2006-yil | Xitoy |  | "Fēng Yīyàng Lí Qù" (Shamol kabi ketdi) |
| 2009-yil | Filipin | GMA tarmogʻi | "Jannatga eltuvchi zinapoya" |
| 2011-yil | Indoneziya | MNCTV | Sejati lentasi |
| 2016-yil | Kambodja | CTN TV | "Thansuokr Sne" (Haqiqiy sevgi) |
| 2016-yil | Rossiya | Piervy kanali | "Jannatga eltuvchi zinapoya" |

Sountrektlar
------------

1. Shopenning fortepiano kontserti. Romanza
2. „Jannat xotiralari" (Koreyscha: Cheongugui Gi-eok) — Jang Jung-vu
3. „Lethe" (Koreyscha: Rette) — Kang Vu-jin
4. „Ave Mariya" — Rebekka Luker
5. „Bu yagona" (Koreyscha: Geugeotmaneun) — Jang Jung-vu
6. „Forever" (Koreyscha: Eonjekkajina)
7. „Faqat Men Sen uchun" (Koreyscha: Na Man Eh Nuh) — Kim Xyun-ah
8. „Eslab qoling"
9. „Gʻamgin sevgi" (Koreyscha: Seulpeun Sarang)
10. „Goʻzal senga" (Koreyscha: Areumda-un Neo-ege) — Oy Ji-hvan
11. „Men seni himoya qilaman" (Koreyscha: Neoreul Jikilkke)
12. „Men seni sogʻindim" (Koreyscha: Bogoshipda) — Kim Bum-su
13. „Bu oxir emas" (Koreyscha: Kkeuchi Animeul)
14. Jannat xotiralari (Koreyscha: Cheongugui Gi-eok) — Park Muk-hvan
15. „Garchi men dunyoning oxirida boʻlsam ham" (Koreyscha: Sesang Kkeute Seo Isseodo)
16. „Vaʼda" (Koreyscha: Yaksok)
17. „Bu yagona" (Koreyscha: Geugeotmaneun) — Park Muk-hvan
18. „Jannatga eltuvchi zinapoya"
19. „Bania u cygana" — Zero

Xalqaro translyatsiya
---------------------

2004-yilda film translyatsiya huquqi Yaponiyaga ₩1.2 billion evaziga sotilgan, bu koreys dramasi eksporti uchun rekord narx boʻldi. U Fuji TV -ning „Saturday Hallyu Wide Hour" dasturi bir qismi sifatida efirga uzatildi. Birinchi epizod 6 % dan 8 % gacha tomoshabinlar reytingidan joy oldi va yana 12 % gacha reytinglarga ega boʻldi. Bundan tashqari u 2005-yil 4-iyundan 29-oktyabrgacha KNTV kabel kanalida ham efirga uzatildi 2007-yil may oyida TV Asahi estrada shousi „*SMAP Station"* tomonidan oʻtkazilgan soʻrov natijalariga koʻra, „*Stairway to Heaven*" Yaponiyada uchinchi eng mashhur koreys dramasi boʻldi.

Drama 2004-yil 2-maydan 27-iyungacha HTV9 telekanalida Vetnamda namoyish etilgan.

U 2005-yilda Filippinda GMA tarmogʻida efirga uzatildi. Shu vaqt mobaynida u eng yuqori: 41,5 % va oʻrtacha 36,1 % tomoshabinlar reytingini oldi. Bu natija uni mamlakatdagi barcha davrlardagi eng yuqori reytingli dasturlardan biriga aylantirdi. Serial 2015-yil 28-sentabrdan 27-noyabrgacha 10 yildan soʻng takroriy namoyishga qoʻyildi. Serial 2020-yil 23-noyabrdan 2021-yil 1-yanvargacha GMA News telekanalida qayta koʻrsatildi va kerakli joylari qayta taʼmirlandi.

2005-yilda dramani translyatsiya qilish (Boshqa davlatlarda efirga uzatish) huquqi Lotin Amerikasidagi sakkizta davlatga, jumladan Meksika, Peru va Kosta-Rikaga sotildi.

Film 2004-yilda Indosiar telekanalida Indoneziyada namoyish etilgan va oʻsha paytdagi eng mashhur koreys seriallaridan biriga aylangan. 2006-yilda Tailandda 3-kanalda namoyish etilgan.

Manbalar
--------

1. ↑  *Kim.* „Korean actor wows Japan". *Korea JoongAng Daily* (14-dekabr 2004-yil). 11-aprel 2013-yilda asl nusxadan arxivlandi. Qaraldi: 25-mart 2013-yil.
2. ↑  „Stairway to Heaven | More Info" (inglizcha). *Crunchyroll*. 9-iyul 2018-yilda asl nusxadan arxivlandi. Qaraldi: 9-iyul 2018-yil.
3. ↑  „Korean TV Drama: Stairway to Heaven". *Korea Tourism Organization*. 30-noyabr 2012-yilda asl nusxadan arxivlandi. Qaraldi: 15-dekabr 2012-yil.
4. ↑  *Shin.* „Keeping the *Korea Wave* washing onto Asian shores". *Korea Creative Content Agency via Hancinema* (26-avgust 2004-yil). 19-dekabr 2013-yilda asl nusxadan arxivlandi. Qaraldi: 13-mart 2014-yil.
5. ↑  *Kim.* „Korean Wave: The New Generation". *10Asia* (23-aprel 2010-yil). 19-dekabr 2013-yilda asl nusxadan arxivlandi. Qaraldi: 20-avgust 2013-yil.
6. ↑  „TV drama starring Choi Ji-woo records 20.6% viewership in Japan". *KBS Global* (16-yanvar 2006-yil). 19-dekabr 2013-yilda asl nusxadan arxivlandi. Qaraldi: 20-avgust 2013-yil.
7. ↑  *Kim.* „Quake or shine, Japanese want kimchi TV". *The Korea Herald via Hancinema* (24-may 2005-yil). 19-dekabr 2013-yilda asl nusxadan arxivlandi. Qaraldi: 13-mart 2014-yil.
8. ↑  „Ｋｎｔｖ ドラマ 天国の階段". 14-iyul 2014-yilda asl nusxadan arxivlandi. Qaraldi: 30-iyun 2014-yil.
9. ↑  „*Winter Sonata*, The Most Popular Korean Drama in Japan". *Hancinema* (2-iyul 2007-yil). 19-dekabr 2013-yilda asl nusxadan arxivlandi. Qaraldi: 18-avgust 2013-yil.
10. ↑  „Korean Drama to Air in Central and South Americas". *Arirang News* (12-sentabr 2005-yil). 19-dekabr 2013-yilda asl nusxadan arxivlandi. Qaraldi: 13-mart 2014-yil.
11. ↑  „Stairway To Heaven – ฝากรักไว้ที่ปลายฟ้า" (taycha). *blike.net* (11-mart 2006-yil). 22-dekabr 2015-yilda asl nusxadan arxivlandi. Qaraldi: 13-oktabr 2015-yil.